**MODEL DE CONTRACTE DE CESSIÓ D’OBRA INÈDITA PER A LA SEVA COMUNICACIÓ PÚBLICA1**

A ..................... *(lloc i data de la subscripció del contracte)*, a ................. de ................. de ...................

## **REUNITS:**

**D’una part,**

En/Na .....................(*dades personals de l’autor*), major d’edat, amb domicili a ..............., i proveït del N.I.F. ...............

**I de l’altra part,**

En/Na .................... (*dades personals de qui firmi, bé en nom propi, bé en nom de l’entitat que s’ha interessat per la cessió de l’obra*), major d’edat, amb domicili a ................ titular del N.I.F. ...................

# INTERVENEN:

En/Na. ................... (*nom de l’autor/a*) en nom propi i representació i En/Na ................. (*nom del representant de la persona jurídica*) en qualitat de .................... *(càrrec o facultat amb la que actua el representant, per exemple: director-gerent d’un museu...*) de l’entitat .............................. (*dades de l’entitat o persona representada que és qui, efectivament, s’obliga enfront de l’autor/a*), amb C.I.F ..................... i domicili .................. , inscrita al Registre Mercantil de ............................ (*dades de registre de l’entitat representada*).

Ambdues parts es reconeixen mútuament la capacitat legal i legitimitat necessàries per obligar-se en aquest contracte i

**MANIFESTEN:**

**I**.Que En/Na .................. (*nom de l’autor/a*) (d’ara endavant **AUTOR/A**), realitza obres d’art consistents en ............... (*descripció del tipus d’obres realitzades per l’autor/a*) tenint previst crear l’obra que és titularà .................. (*descriure el títol de l’obra*) i que es realitzarà expressament a requeriment de ………………….. (*nom de la persona física o jurídica que exposarà l’obra*) (d’ara endavant l’**ESPAI D’ART**).

**II**. Que el ................... (*nom de la persona física o jurídica que exposarà l’obra)*(d’ara endavant **ESPAI D’ART**) és una entitat (*o persona física, institució...*) que es dedica a la difusió, l’exposició i promoció d’obres d’art, utilitzant un espai obert al públic amb les autoritzacions administratives necessàries.

**III**. Que l’**ESPAI D’ART** està interessat en exhibir l’obra descrita en l’expositiu anterior acceptant l’**AUTOR/A** la citada exhibició.

**IV**. Que interessant a ambdues parts arribar a un acord, subscriuen el present **CONTRACTE DE CESSIÓ D’OBRA INÈDITA PER A LA SEVA COMUNICACIÓ PÚBLICA** a tenor dels següents

## **PACTES:**

### PRIMER. OBJECTE DEL CONTRACTE

És l’objecte del present contracte la cessió de l’obra titulada .................. (*descripció de l’obra amb les seves dimensions, tècnica, material utilitzat...*) que realitzarà l’**AUTOR/A** expressament per ser cedida a l’**ESPAI D’ART** per a la seva exposició pública a .................. (*designar el lloc on serà comunicada públicament l’obra*)

### SEGON. DURADA DEL CONTRACTE

Les parts convenen que el termini de la cessió de l’obra per a la seva exhibició serà ........... (*establir els dies/mesos que durarà la cessió de l’obra*), a comptar des del dia en què l’**AUTOR/A** lliuri l’obra a l’**ESPAI D’ART**.

Arribada la data de venciment del present contracte, l’**ESPAI D’ART** haurà de retornar l’obra a l’**AUTOR/A** al lloc que aquest indiqui.

L’**ESPAI D’ART** es compromet a tenir cura de l’obra i conservar-la en perfecte estat de conservació, fent-se expressament responsable de qualsevol desperfecte o deteriorament que pugui patir l’obra durant la vigència del present contracte, reservant-se l’**AUTOR/A** les accions a què tingués dret per tal de reivindicar, en cas de deteriorament o destrucció de l’obra, la indemnització corresponent.

### TERCER. MODE D’EXHIBICIÓ DE L’OBRA

La forma i l’espai en què s’exhibeixi l’obra seran escollits per ambdues parts de mutu acord, havent de seguir-se en tot moment les instruccions de l’**AUTOR/A** per a la seva correcta exhibició.

L’obra serà mostrada en el següent horari .............. (*també es poden establir tant el període com l’horari de l’exhibició*).

L’**AUTOR/A** podrà realitzar, en qualsevol moment, les inspeccions i comprovacions que consideri necessàries respecte al lloc i mode d’exhibició de l’obra, comprometent-se l’**ESPAI D’ART** a facilitar l’accés a la mateixa a l’**AUTOR/A**.

### QUART. CONTRAPRESTACIONS ECONÒMIQUES

**4.1. Acceptació de l’encàrrec**

La realització de l’obra i la seva exposició, pactada en aquest contracte, queda supeditada a l’aprovació per part de l’**ESPAI D’ART** del projecte que l’**AUTOR/A** li presenti així com de l’acceptació del pressupost necessari per a la producció de l’obra.

De no ser acceptat, per qualsevol motiu per part de l’**ESPAI D’ART** el projecte i/o pressupost referits, aquest haurà de pagar a l’artista la quantitat de ............. (*fixar el preu*) euros més els impostos corresponents, com a pagament del citat projecte, resolent-se el present contracte, sense que les parts no puguin reclamar res més.

**4.2. Finalització de l’obra**

Finalitzada l’obra i lliurada a l’**ESPAI D’ART**, aquest pagarà a l’**AUTOR/A** la quantitat de ......... euros, *(es recomana fixar un percentatge del 15% del pressupost total de l’organització de l’exposició)*, més els impostos corresponents, en concepte de cessió per l’exhibició pública de l’obra.

Igualment, l’**ESPAI D’ART** pagarà totes les despeses que es produeixin amb motiu de l’exhibició de l’obra i a les quals es faci referència en el Pacte següent.

Totes les quantitats seran abonades per mitjà de transferència o ingrés bancari en el compte corrent titularitat de l’**AUTOR/A** de què aquest és titular en l’entitat financera ……………. *(nom de l’entitat financera i la seva oficina)* amb el número *(número del compte corrent)*.

### CINQUÈ. OBLIGACIONS DE L’ESPAI D’ART

L’**ESPAI D’ART** es compromet i s’obliga a:

a) Tenir cura de l’obra amb la deguda diligència, mantenint-la en perfecte estat de conservació i en el lloc adequat per a la seva exhibició.

b) Abonar les contraprestacions econòmiques acordades en aquest contracte.

c) Respectar els criteris de l’**AUTOR/A** en el moment de preparar i realitzar l’exhibició de l’obra.

d) Subscriure la pòlissa d’assegurança corresponent a cobrir el sinistres que es pugin produir durant el transcurs de l’exhibició de l’obra, així com pel transport de la mateixa des del taller de l’**AUTOR/A** fins al lloc d’exposició i per la seva posterior devolució.

L’import a assegurar serà el preu de venda al públic de l’obra, essent designat com a beneficiari l’**AUTOR/A**.

e) Respectar els drets d’autor de l’**AUTOR/A.**

f) Pagar totes les despeses ordinàries i extraordinàries que es produeixin per raó de l’exposició que a títol enunciatiu i no limitatiu, són les següents:

f.1. Les despeses que es generin per la producció de l’obra, segons el pressupost pactat i acceptat per l’**ESPAI D’ART**.

f.2. Les despeses dels dispositius i muntatge necessaris per tal de realitzar una correcta exhibició de l’obra, així com el posterior desmuntatge.

f.3. Les despeses d’allotjament, viatges, desplaçament i dietes de l’artista sempre que es produeixin per motiu d’aquest contracte. En cas que no es puguin acreditar documentalment l’impost de les despeses, però sí la seva realització, s’estableixen els següents mòduls:

........ euros/km.

........ euros/per manutenció.

........ euros/per estada.

f.4. Les invitacions de l’exposició, pactant les parts el disseny i contingut, tot respectant l’**AUTOR/A** que l’**ESPAI D’ART** mantingui un disseny o línia de comunicació determinat.

f.5. Les fotografies de l’exposició, tenint l’**AUTOR/A** el dret a obtenir-ne còpies i duplicats.

f.6. Les despeses de la tramesa postal. Per realitzar la tramesa postal l’artista facilitarà a l’**ESPAI D’ART** un llistat de les persones que desitja convidar, indicant quines direccions que aporta poden passar a la base de dades de l’**ESPAI D’ART**. Les despeses d’ampliació i manteniment de la base de dades i trameses de cartes i/o invitacions aniran a càrrec de l’**ESPAI D’ART**. En tot cas l’**AUTOR/A** s’obliga a complir amb la normativa vigent en cada moment de la Llei de Protecció de dades personals.

f.7. Les despeses de disseny, maquetació, fotocomposició i impressió en qualsevol tipus de suport (*paper, CD, DVD*) que es facin amb motiu de l’exhibició de l’obra. L’**AUTOR/A** i l’**ESPAI D’ART** n’acordaran el contingut. Si l’**ESPAI D’ART** manté un disseny o línia editorial, l’artista l’haurà de respectar.

L’artista tindrà el dret a quedar-se gratuïtament un número no inferior al 10% dels catàlegs publicats amb motiu de l’exposició en cas que sigui una exposició individual i un mínim de 10 exemplars si es tracta d’una exposició o esdeveniment col·lectiu.

L’**ESPAI D’ART** està obligat a fer la difusió i distribució adequada dels catàlegs de l’exposició i de la resta de publicacions realitzades amb motiu de la relació professional.

f.8. Les despeses de promoció i/o publicitat de l’exposició, com ara la inserció d’anuncis als mitjans de comunicació, mitjans especialitzats, notes i comunicats de premsa i la convocatòria als periodistes.

f.9. Totes les despeses d’embalatge i desembalatge de les obres per al seu transport.

f.10.Totes les despeses de transport de l’obra.

Si es pacta el pagament de la producció de l’obra introduirem la següent clàusula:

f.11. La producció de l’obra

g) Informar a l’**AUTOR/A** de qualsevol eventualitat que es produeixi a l’exposició i molt concretament de:

g.1. El pressupost global i detallat de l’exposició.

g.2. Els aspectes relacionats amb el muntatge, exhibició i desmuntatge de l’obra.

h) Cal tenir els mitjans i la infraestructura suficient que li permeti dur a terme satisfactòriament, seguint les instruccions de l’artista, la realització de l’exhibició i difusió de l’obra, així com les funcions de custòdia de la mateixa.

**SISÈ. CAUSES D’INCOMPLIMENT DEL CONTRACTE**

**6.1. Incompliment de l’AUTOR/A**

Si fos l’**AUTOR/A** qui no complís amb el lliurament de l’obra, l’**ESPAI D’ART** podrà exigir el compliment del contracte, o resoldre el contracte quedant alliberat de realitzar qualsevol tipus de pagament per les prestacions econòmiques pactades en aquest document, excepte les assenyalades en el Pacte 4.1 en concepte de l’elaboració del projecte de l’obra.

**6.2. Incompliment de l’ESPAI D’ART**

Si l’**ESPAI D’ART** incompleix els acords i anul·la una exposició ja pactada amb l’artista, aquest tindrà dret a rebre una remuneració econòmica, segons el que s’estableix a continuació:

a) Si l’anul·lació s’ha fet amb un preavís de menys de 180 dies, l’artista tindrà dret a rebre el 100% dels honoraris pactats, així com les despeses de producció que s’hagin generat fins al moment.

b) Si l’anul·lació s’ha fet amb un preavís de més de 180 dies, l’artista tindrà dret a rebre el 50% dels honoraris, així com les despeses de producció que s’hagin generat fins al moment.

**SETÈ. DRETS D’AUTOR**

Amb la signatura d’aquest document queden cedits els drets de comunicació pública de l’obra mitjançant la seva exhibició en el local que té l’**ESPAI D’ART** i en la forma pactada en aquest contracte.

També s’entendrà cedit, amb la firma d’aquest document, el dret de reproducció de l’obra als catàlegs, pàgina web o qualsevol altra publicació de l’**ESPAI D’ART** per un període de dos anys i amb caràcter de no exclusivitat.

Per a qualsevol altre tipus d’exhibició, reproducció, comunicació pública o cessió de l’obra, així com per realitzar qualsevol altra modalitat d’explotació de la mateixa, l’**ESPAI D’ART** haurà de recaptar l’autorització expressa i per escrit de l’**AUTOR/A** o dels seus representants.

L’**ESPAI D’ART** es compromet a respectar, escrupolosament, els drets de l’autor sobre la seva obra, reconeixent, en tot moment, la seva autoria, obligant-se a informar, quan així ho requereixi l’**AUTOR/A**, sobre la situació en què es troba l’obra, la seva localització, així com, en el seu cas, la comunicació de la venda de l’obra als efectes legalment previstos.

**VUITÈ. OPCIÓ DE COMPRA**

L’**AUTOR/A** reconeix a l’**ESPAI D’ART** per termini de sis mesos a comptar des de la finalització de l’obra, el dret d’opció de compra sobre la mateixa, fixant ja des d’ara el preu de la compravenda en l’import de ................. euros, més els impostos corresponents.

Per procedir a l’exercici de tal opció, l’**ESPAI D’ART** haurà de comunicar expressament i per escrit a l’**AUTOR/A** la seva voluntat d’adquirir l’obra objecte d’aquest contracte, procedint a lliurar a l’**AUTOR/A** l’import fixat al paràgraf anterior.

Les parts acorden que del preu fixat per exercir l’opció de compra es dedueixi l’import del cost de producció que hagi pagat, prèviament, l’**ESPAI D’ART**.

Transcorregut el termini fixat quedarà extingit el dret d’opció de compra a favor de l’**ESPAI D’ART**.

**NOVÈ. SUBMISSIÓ EXPRESSA**

Ambdues parts, amb renúncia del seu fur propi si el tinguessin, se sotmeten expressament als jutjats i tribunals de ........................ (ciutat on resideix l’**AUTOR/A**) per a la discussió litigiosa de qualsevol qüestió derivada del present contracte.

I perquè així consti firmen el present contracte per duplicat exemplar en la data i lloc a dalt indicats.

L’**AUTOR/A** L’**ESPAI D’ART**

1. Veure l'introducció i els comentaris a aquest “**Model de contracte de cessió d’obra inèdita per a la seva comunicació pública**” a la pàgina **116** i **125**, respectivament, del Manual de Bones Pràctiques Professionals que tens a l'apartat documents d'aquesta secció.